stanford-oval/wikipedia huggingface dataset:
פרל ג'אם

| --- | --- |

חברי הלהקה בהופעה באוקלנד, 2013
 מקום הקמה:  סיאטל 
 מוקד פעילות:  סיאטל, וושינגטון, ארצות הברית
 תקופת הפעילות:  מ-1990
 סוגה:  רוק אלטרנטיבי, גראנג'
 שפה מועדפת:  אנגלית 
 חברת תקליטים:  ג'יי רקורדס אפיק רקורדס
 פרסים והוקרה:  פרס הגראמי להופעת הארד רוק (1995)  פרס הווידאו קליפים של MTV לבימוי הטוב ביותר (1993)  פרס VMA לווידאו רוק הטוב ביותר (1993)  פרס המוזיקה של MTV לסרטון הלהקה הטוב ביותר (1993)  פרס VMA לווידאו השנה (1993)  פרס המוזיקה האמריקאי לאמן האלטרנטיבי האהוב ביותר (1996)  פרס המוזיקה האמריקאי לאמן האלטרנטיבי האהוב ביותר (1999)  היכל התהילה של הרוק אנד רול (2017) 
 pearljam.com
 פרופיל ב-IMDb
 חברים
 אדי ודר סטון גוסארד ג'ף אמנט מייק מק'ריידי מאט קמרון
 חברים לשעבר
 דייב קרוסן מאט צ'מברלין דייב אברוזיס ג'ק איירונס
 
פרל ג'אם (באנגלית: Pearl Jam) היא להקת רוק שהוקמה ב-1990 בסיאטל, וושינגטון, ארצות הברית. בצוותא עם נירוונה, אליס אין צ'יינס וסאונדגארדן הובילה הלהקה את פריצתו של ז'אנר הגראנג' לתודעה בתחילת שנות התשעים. פרל ג'אם נחשבת לאחת מלהקות סצנת הגראנג' הגדולות היחידות שנותרו פעילות עד היום, והיא נהנית מבסיס מעריצים גדול שמסייע להופעותיה של הלהקה להיות מהפופולריות ביותר בעולם.
היסטוריה > שנות השמונים

שורשיה של פרל ג'אם נעוצים בחלוצת הגראנג' גרין ריבר, להקה שהורכבה ב-1983 ממוזיקאים מלהקות שונות מסיאטל. הלהקה כללה את סטון גוסארד, ג'ף אמנט, מרק ארם וסטיב טרנר (שניהם מאוחר יותר במאדהאני) ואלכס וינסנט. גרין ריבר זכתה להצלחה בינונית לכל היותר ופעלה עד 1987. ב-1988 החלו גוסארד ואמנט לנגן עם סולן להקת מלפאנקשן, אנדרו ווד. יחד, שלושתם יצרו את להקת מאת'ר לאב בון. הלהקה זכתה להתעניינות הולכת וגוברת במהלך השנים 1988 ו-1989 והוחתמו בחברת התקליטים PolyGram רקורדס. אלבום הבכורה שלהם, Apple, יצא ב-1990 אך מותו הטרגי של ווד ממנת יתר של הרואין במרץ של אותה השנה מנע ממנו להיות עד ליציאתו של האלבום.
היסטוריה > 1990

בעקבות מותו של ווד והתפרקותה של מאת'ר לאב בון ב-1990, החליטו גוסארד ואמנט ליצור להקה חדשה. הם צירפו אליהם את מייק מק'ריידי והחלו לפעול כשלישייה. במהלך אותה התקופה כתב סולן סאונדגארדן, כריס קורנל, שני שירים לזכרו של ווד והשלושה נעתרו לבקשתו לסייע לו בהקלטתם של השירים. הקלטות אלה צמחו לפרויקט שלם שזכה לשם "טמפל אוף דה דוג". השם נלקח מתוך אחד הטקסטים של מאת'ר לאב בון.
בעזרתו של מתופף סאונדגארדן מאט קמרון (הצטרף לפרל ג'אם בסוף שנות התשעים) החלה החבורה להקליט שירים, שרבים מהם הוקלטו בסופו של דבר מחדש ליצירת הדמואים הראשונים של להקתם העתידית של גוסארד, אמנט ומק'ריידי. אחד מהשירים נחשב עד היום לשיר של פרל ג'אם תחת השם Footsteps וגם לשיר של טמפל אוף דה דוג תחת שם שונה, Times of Trouble.
השלישייה שחסרה זמר ומתופף החלה לחפש לעצמה חברים נוספים, ביניהם גם מוזיקאים שלא הכירו קודם לכן מחוץ לסיאטל. בין מוזיקאים אלה היה מתופף הרד הוט צ'ילי פפרז לשעבר ג'ק איירונס, שקיבל דמו של חמישה שירים על מנת להתרשם ולהעביר אותו הלאה לזמרים שלדעתו יתאימו לסגנונה של הלהקה. איירונס ויתר על ההצעה למלא את עמדת המתופף אך העניק את הדמו לזמר מסן דייגו שהיה אחד ממכריו, אדי ודר. ודר הקליט מיידית בביתו קטעי שירה עבור שלושה מקטעי הדמו ("Alive" ,"Once" ו-"Footsteps"). ודר תיאר מאוחר יותר את שלושת השירים כ"מיני-אופרה" שמתארת סיפור על גילוי עריות, טירוף ורצח. ודר שלח את הדמו לסיאטל והשלישייה התרשמה ממנה עד כדי כך שביקשה מודר להגיע לסיאטל על מנת להצטרף מיידית ללהקה. הלהקה התחילה לנגן עם ודר והוא אף שר באחד משירי טמפל אוף דה דוג, Hunger Strike. המתופף דייב קרוסן הצטרף גם הוא ללהקה, שנקראה ואף הופיעה במשך תקופה תחת השם "מוקי בליילוק", על שם שחקן עבר בליגת ה-NBA. הלהקה חויבה לשנות את השם כשחתמה בחברת התקליטים אפיק רקורדס מחשש לתביעה משפטית ולבסוף נבחר השם פרל ג'אם. בראיון מאותה התקופה טען ודר כי השם פרל ג'אם הוא מחווה לסבתא-רבה שלו שנקראה Pearl, הייתה נשואה לאינדיאני והכירה מתכון לריבה (Jam) אינדיאנית מסורתית. כיום מקובל לחשוב על סיפור זה כבדיחה של ודר.
המתופף קרוסן עזב את הלהקה מעט לפני השקתו של אלבום הבכורה Ten (ששמו מציין את מספר השחקן של מוקי בליילוק בניו ג'רזי נטס). הוא הוחלף בידי מאט צ'מברלין. לאחר שהשתתף במספר הופעות שאחת מהן תועדה בווידאו (הקליפ לשיר Alive), עזב צ'מברלין והצטרף ללהקת הליווי של תוכנית האירוח סאטרדיי נייט לייב. בהמלצתו של צ'מברלין הצטרף ללהקה המתופף דייב אברוזיס, שהקליט עם הלהקה את שני אלבומיה הבאים.
היסטוריה > 1991–1995

פרל ג'אם הפכה לאחת מהלהקות המזוהות ביותר עם פריצתה של מוזיקת הגראנג'. קורט קוביין התבטא בזעם כנגד פרל ג'אם בראיונות מאותה התקופה ותיאר את המוזיקה שלה כממוסחרת, כאשר יש המאמינים כי קוביין דיבר מתוך קינאה מאחר שהלהקה עברה במצעדי מכירות האלבומים את נירוונה. קוביין התפייס לבסוף עם ודר והם הפכו לחברים, למרות שחוסר ההערכה של קוביין כלפי אמנט וגוסארד, על רקע סכסוכם עם חברו מרק ארם (ראו גרין ריבר), נותר בעינו.
אלבום הבכורה של פרל גאם, Ten, כולל אחד עשר שירים העוסקים בנושאים אפלים כגון דיכאון, התאבדות, בדידות ורצח. האלבום יצא ב-1991 והפיק שלושה להיטים גדולים: "Even Flow" ,"Alive" ו-"Jeremy". הווידאו קליפ ל"Jeremy" היה להיט גדול ב-MTV וזכה בארבעה פרסי "וידאו מיוזיק" בטקס המסורתי של הערוץ.
אלבומה השני של הלהקה, .Vs, קבע שיא כאשר מכר 950,000 עותקים בשבוע הראשון לצאתו וכלל את הלהיטים "Daughter" ,"Dissident" ,"Go" ו-"Animal". האלבום נקרא במקור Five Against One, שם שנלקח מתוך מילות השיר "Animal", אך שמו שונה ל-.Vs מעט לפני צאתו.
האלבום השלישי, Vitalogy, יצא ב-1994 והפך לשני הנמכר ביותר בהיסטוריה כשמכר מעל 877,000 עותקים בשבוע הראשון לצאתו. השיר "Spin The Black Circle" זכה בפרס גראמי ב-1996 על שיר ההארד רוק הטוב ביותר. להיטים נוספים מתוך האלבום היו "Not For You" ,"Corduroy" ,"Immortality" ו-"Betterman".
ב-1994 פיטרה פרל ג'אם את אברוזיס על רקע חילוקי דעות מקצועיים וב-1995 החליפה אותו בג'ק איירונס, המתופף שהכיר בין ודר ללהקה. באותה השנה ליוותה הלהקה את ניל יאנג באלבומו Mirror Ball. מחויבויות חוזיות מנעו מן הלהקה מלהדפיס את שמה על עטיפת האלבום, אך שמות כל חבריה נכללו ברשימת הקרדיטים. יאנג החזיר טובה ללהקה כשניגן במיני-אלבום בן שני השירים שלהם, Merkin Ball.
היסטוריה > 1996–2002

הפופולריות של הלהקה החלה לרדת במשך השנים הבאות, בין השאר בשל החלטתם שלא להפיק וידאו קליפים וכן בשל תביעה (שנכשלה לבסוף) כנגד חברת הפצת הכרטיסים להופעות טיקטמאסטר. ב-27 באוגוסט 1996, חמש שנים בדיוק לאחר יציאתו של Ten, פרל ג'אם הוציאה את אלבומה הרביעי, No Code, שאמנם פתח במקום הראשון ברשימת האלבומים הנמכרים אך מכירותיו הואטו מאוד מיד לאחר מכן. No Code כלל את הסינגלים "Hail, Hail" ,"Who You Are" ו-"Off He Goes" וזכה להצלחה בקרב גרעין המעריצים האדוק ביותר של הלהקה בלבד.
ב-1998 הוציאה הלהקה את אלבומה החמישי Yield, שהוצג כחזרה של הלהקה לצליל הגראנג' המקורי שלה, אך היה לאלבום הראשון של פרל ג'אם שלא פתח במקום הראשון במצעד מכירות האלבומים של בילבורד מאז אלבום הבכורה Ten מ-1991. האלבום פתח במקום השני, אך בדומה ל-No Code, מכירותיו הואטו באופן דרסטי מיד לאחר מכן. למרות זאת, האלבום הגיע לבסוף למעמד של אלבום פלטינה בארצות הברית לאחר מכירה של מעל למיליון וחצי עותקים. הלהקה הפיקה וידאו קליפ לראשונה מאז 1993, כאשר הזמינה את אמן הקומיקס טוד מק'פרליין על מנת ליצור וידאו קליפ מצויר לשירם "Do the Evolution". עוד כלל האלבום את הסינגלים "Given to Fly" ו-"Wishlist".
בשנה שלאחר מכן החליפה פרל ג'אם את המתופף שלה פעם נוספת, כאשר ג'ק איירונס נאלץ לפרוש מן הלהקה בנסיבות בריאותיות. הוא הוחלף בידי מתופף סאונדגארדן לשעבר מאט קמרון, שעבד בעבר עם חברי הלהקה במסגרת הפרויקט טמפל אוף דה דוג. נכון ל-2010, קמרון נותר בלהקה. באותה השנה הקליטה הלהקה גרסת כיסוי לבלדה "Last Kiss" של ויין קוקרן מ-1950. השיר הוקלט בתקציב נמוך ויצא בתחילה כסינגל שהופץ דרך מועדון המעריצים של הלהקה בלבד, אך בעקבות לחץ מצד המעריצים יצא כסינגל רגיל ונכלל מאוחר יותר באלבום קומפילציה שהכנסותיו הוקדשו לפליטי קוסובו. השיר הגיע למקום השני במצעד של בילבורד.
במאי 2000 יצא האלבום השישי והראשון של פרל ג'אם עם מאט קמרון, Binaural, שכלל את הסינגלים "Nothing As it Seems" ו-"Light Years". במהלך סיבוב ההופעות לקידום האלבום ועקב הפופולריות של הופעות שהוקלטו בצורה בלתי חוקית, החליטה הלהקה להקליט באופן מקצועי כל אחד ואחד מהקונצרטים של סיבוב ההופעות. הכוונה המקורית הייתה להפיץ את "הבוטלגים החוקיים" במסגרת מועדון המעריצים בלבד, אך החוזה של הלהקה מנע ממנה מלעשות זאת, והיא הפיצה את האלבומים בחנויות התקליטים במקביל. הלהקה הקליטה 72 אלבומי הופעה, רבים מהם אלבומים כפולים, וקבעה מספר שיא של אלבומים ללהקה אחת במצעד מכירות האלבומים. 72 אלבומים נוספים הוקלטו במהלך סיבוב ההופעות של 2003, ומנהג זה נמשך במידה פחותה בהופעות הבאות.
סיבוב ההופעות האירופאי של פרל ג'אם מ-2000 הסתיים ב-30 ביולי בטרגדיה, לאחר אסון שבו נמחצו למוות תשעה מעריצים במסגרת הופעה בפסטיבל בדנמרק. כתוצאה מהאירוע שקלה הלהקה ברצינות להתפרק ואף הואשמה בתחילה באסון, עד שנוקתה מאוחר יותר מכל אחריות לאחר שנמצא כי אמצעי הבטיחות באצטדיון לא היו הולמים. מספר חודשים לאחר מכן פתחה הלהקה בסיבוב הופעות צפון-אמריקאי מצליח.
בנובמבר 2002 הוציאה פרל ג'אם את אלבומה השביעי, Riot Act, שכלל את הסינגל "I Am Mine". האלבום מכר חצי מיליון עותקים בלבד, פחות מכמות העותקים אותם מכרו האלבומים Vitalogy ו-.Vs בשבועות הראשונים לצאתם. האלבום כלל נגיעות פולקיות ומוזיקה ניסיונית יותר, שבלטו במיוחד בנוכחותו של הקלידן בום גאספר. הפעילות הפוליטית של הלהקה באה לידי ביטוי בטקסטים של האלבום, כאשר הבולט ביותר הוא השיר "bu$hleaguer", שכולל ביקורת על הנשיא ג'ורג' ווקר בוש. הקטע האינסטרומנטלי "Arc" הוקדש להרוגי האסון בדנמרק.
היסטוריה > 2003–2009

ב-2003 הכריזה הלהקה על היפרדותה מחברת התקליטים אפיק רקורדס (בבעלות סוני), שאיתה עבדו במשך 12 שנים. באותה השנה יצא אלבום כפול של קטעים נדירים ובי-סיידס בשם Lost Dogs. ב-2004 הוציאה חברת סוני את אלבום האוסף הכפול Rearviewmirror, שמרכז שירים של פרל ג'אם שיצאו בין 1991 ו-2003.
ב-2003 ביקש הבמאי טים ברטון מהלהקה להקליט שיר עבור סרטו "סיפורי דגים", והלהקה הקליטה עבורו את השיר "Man of the Hour" שהיה מועמד לפרס גראמי. במהלך 2000 תמכה הלהקה בגלוי במועמד דאז לנשיאות רלף ניידר, וב-2004 הביעו חברי הלהקה בריאיון לרולינג סטון תמיכה בג'ון קרי. פרל ג'אם גם השתתפה בסיבוב ההופעות Vote for Change, שנערך על מנת לשכנע אמריקאים להצביע נגד הנשיא בוש.
האלבום השמיני של הלהקה, Pearl Jam, יצא ב-2 במאי 2006. ודר ציין כי הוא מעוניין שהמעריצים ישמעו לראשונה את השירים במסגרת האלבום, ולכן רק שני שירים מתוכו בוצעו לפני כן במסגרת הופעות. הסינגל הראשון מתוך האלבום הוא "World Wide Suicide" והוא כולל שירה דומיננטית של ודר המזכירה את אלבומיה הראשונים של הלהקה. השיר מותח ביקורת על הנשיא בוש ("כשאתה מביט בעיניהם של הנופלים, אתה חייב לדעת שישנה דרך אחרת... זוהי התאבדות כלל-עולמית"). הסינגל והאלבום זכו להצלחה ולביקורות טובות.
ב-20 בספטמבר 2009, יצא אלבומם התשיעי של הלהקה Backspacer, שזכה הן לביקורות חיוביות והן להצלחה מסחרית.
היסטוריה > 2010 – היום

ב-2011 הלהקה הוציאה את אלבום ההופעה החיה "Live On Ten Legs", לכבוד 20 שנה ליציאת האלבום הראשון שלהם, Ten. באותה שנה הלהקה הוציאה את הסרט הדוקומנטרי PJ20, ובסרט מופיעים בין היתר כריס קורנל מסאונדגארדן, ניל יאנג וקורט קוביין מנירוונה בקטעי ארכיון.
ביולי 2013, פרל ג'אם הודיעו על יציאת אלבום חדש בשם "Lightning Bolt" באוקטובר באותה שנה, ועל סינגל מתוכו בשם "Mind Your Manners". האלבום יצא בתאריך 9 באוקטובר 2013. לאחר מכן שוחרר הסינגל השני מתוכו, "Sirens".
בשנת 2018 יצאה הלהקה למסע הופעות ברחבי ארצות הברית באצטדיוני ענק. ההופעות קיבלו את השם "The Home Shows" ו-"The Away Shows". לקראת שתי הופעות שלהם בסיאטל באוגוסט 2018 יצאה הלהקה בקמפיין לסיוע לחסרי בית והעלאת המודעות. הלהקה הצליחה לגייס יותר מ-11 מיליון דולרים למטרה זו בשיתוף עסקים מאזור סיאטל.
ב-19 באפריל 2024 הוציאה הלהקה את האלבום ה-12 שלה, Dark Matter. האלבום הגיע היישר למקום השני במצעד האלבומים הבריטי, ההופעה הטובה ביותר שלהם במצעד הבריטי מזה 11 שנים.
פרל ג'אם וישראל

חברי הלהקה, ללא הסולן אדי ודר, הופיעו בעבר בישראל בתור להקת הליווי של ניל יאנג, במהלך סיבוב הופעות בשנת 1995.
קמפיין להבאת הלהקה להופעה בישראל בפעם הראשונה הוכרז בינואר 2013, ביזמת שדרן הרדיו בן רד (88FM). הקמפיין הפיח רוח אופטימית במעריצי הלהקה בישראל, וכלל אלמנטים אינטראקטיביים רבים – עמוד פייסבוק, סרטוני תדמית, גרסאות כיסוי (בהשתתפות האמנים גבע אלון, אורפנד לנד, מלכה באיה, הפיל הכחול ועוד) והפקת "כרטיס אדי ודר". במהלך הקמפיין היו מספר מגעים עם חברי הלהקה שהביעו נכונות להגיע להופעה בישראל, אם כי היה חשש גדול שוודר, מנהיגה של הלהקה, יימנע מלהגיע לישראל עקב חברותו הקרובה עם רוג'ר ווטרס, המחזיק בדעה כי על ישראל להיות מוחרמת תרבותית.
הקמפיין הגיע לסיומו ביולי 2014, כאשר בימי מבצע צוק איתן, הסולן אדי ודר התייחס לאירועי הלחימה בישראל באמצע הופעה באנגליה. מתוך דבריו ניתן היה להבין כי יימנע מלהגיע לישראל בזמן זה. לאחר ההופעה, פרסם ודר הודעה רשמית(הקישור אינו פעיל) באתר הלהקה ובעמוד הפייסבוק שלו, בה הסביר והבהיר את דבריו אשר הקו המנחה שלהם הוא נגד מלחמה, בהשראת השיר "Imagine" של ג'ון לנון, ועל כן יימנע מלהגיע להופיע בישראל. בזאת נסתם הגולל על תקוות המעריצים הישראלים על הופעה של הלהקה בישראל.
חברי ההרכב

ג'ף אמנט (בס) (1990 – היום) (ראו גם גרין ריבר)
אדי ודר (שירה, גיטרה) (1990 – היום)
סטון גוסארד (גיטרה) (1990 – היום) (ראו גם גרין ריבר)
מייק מק'ריידי (גיטרה) (1990 – היום) (ראו גם מד סיזן)
מאט קמרון (תופים) (1998 – היום) (ראו גם סאונדגארדן)
חברי ההרכב > חברים לשעבר

דייב קרוסן (תופים) (1990–1991)
מאט צ'מברלין (תופים) (1991)
דייב אברוזיס (תופים) (1991–1994)
ג'ק איירונס (תופים) (1994–1998) (ראו גם רד הוט צ'ילי פפרז)
דיסקוגרפיה > אלבומים

1991 Ten
1993 .Vs
1994 Vitalogy
1996 No code
1998 Yield
2000 Binaural
2002 Riot Act
2006 Pearl Jam
2009 Backspacer
2013 Lightning Bolt
2020 Gigaton
2024 Dark Matter
דיסקוגרפיה > אלבומי EP

1995 Merkin Ball
דיסקוגרפיה > הופעות

1998 Live on two legs
2004 Live at Benaroya Hall
2006 Live in NYC 12/31/92
2006 Live at Easy Street
2007 Live at the Gorge 05/06
2007 Live at Lollapalooza 2007
2011 Live on Ten Legs
2011 Toronto 9.11.11
דיסקוגרפיה > אוספים

2003 Lost Dogs
2004 Rearviewmirror: Greatest Hits 1991-2003
2011 Pearl Jam Twenty
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | ביצוע הרוק הטוב ביותר | "Dark Matter" | מועמדות |  |
| פרס גראמי | 2025 | אלבום הרוק הטוב ביותר | Dark Matter | מועמדות |  |
| פרס המוזיקה של בילבורד | 2024 | אלבום הארד רוק מוביל | Dark Matter | מועמדות |  |
הערות שוליים

↑  Lars Brandle, Taylor Swift’s ‘The Tortured Poets Department’ Smashes Records En Route to U.K. No. 1, Billboard, ‏2024-04-29 (באנגלית אמריקאית)
↑  אסף נבו, ‏"הביאו את פרל ג'אם לישראל" בקליפ ל"Alive", באתר ‏מאקו‏, 13 במאי 2013
↑  עמי פרידמן, פרל ג'אם נגד ישראל? "עצרו את המלחמה", באתר ynet, 12 ביולי 2014
↑  אדי ודר נגד מלחמות
↑  2025 GRAMMYs: See The Full Winners & Nominees List | GRAMMY.com, grammy.com
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| --- | --- |
בקרת זהויות :  NLI: 987007362960705171  BIBSYS: 3018231  BnF: cb13943534c (data)  GND: 1241053-6  ICCU: BVEV017150  ISNI: 0000 0001 2342 6109  LCCN: n92004930  MusicBrainz: 83b9cbe7-9857-49e2-ab8e-b57b01038103  NKC: xx0015217  SUDOC: 078532779  VIAF: 147921427   WorldCat (עם VIAF): 147921427 
סולן הלהקה אדי ודר בהופעה באיטליה, 2006
הופעה של הלהקה, 23 בספטמבר 2005
תחרות העל טאטא סטיל 2025

תחרות העל טאטא סטיל 2025
התחרות

התחרות התקיימה בווייק אן זה שבהולנד, בפעם ה-87 בין התאריכים 17 בינואר ל-2 בפברואר 2025. בתחרות השתתפו 14 רבי-אמנים, רובם מהצמרת העולמית, והיא מתקיימת בשיטת ליגה, כך שישוחקו בה 13 סיבובים. ==
14 השחקנים כוללים את האלוף בתחרות הקודמת ויי יי ואת אלוף העולם בשחמט גוקש דומרזו, שישחק את האירוע הבינלאומי הראשון שלו מאז שהפך לאלוף העולם. חמישה מתוך עשרת השחקנים הטובים ביותר בעולם ישחקו. המדורג ראשון בעולם ואלוף העולם בשחמט לשעבר מגנוס קרלסן, שזכה שש פעמים בתחרות העל טאטא סטיל, לא ישחק באירוע.
הזמן המוקצה למשחקים הוא 100 דקות ל-40 המסעים הראשונים, ולאחר מכן 50 דקות עבור 20 המסעים הבאים, ולאחר מכן 15 דקות עבור המסעים עד לסיום המשחק, עם תוספת של 30 שניות לכל מסע החל מהמסע הראשון.
המשתתפים בתחרות הראשית

נתוני מד הכושר נכונים לחודש ינואר 2025, על פי אתר פיד"ה.
פביאנו קרואנה – אמריקאי ממוצא איטלקי המדורג במקום ה-2 בעולם בעל מד כושר 2803.
ארג'ון אריגאיסי - שחמטאי הודי המדורג במקום ה-4 בעולם בעל מד כושר 2801.
גוקש דומרזו - שחמטאי הודי המחזיק בתואר אלוף העולם בשחמט ומדורג במקום ה-5 בעולם בעל מד כושר 2777.
נודירבק אבדוסאטורוב - שחמטאי אוזבקי המדורג במקום ה-6 בעולם בעל מד כושר 2768.
ויי יי - שחמטאי סיני, זוכה תחרות טאטא סטיל 2024, המדורג במקום ה-9 בעולם בעל מד כושר 2751.
פראגנאננדה ראמשבאבו – הודי המדורג במקום ה-13 בעולם בעל מד כושר 2741
וינצנט קיימר - גרמני המדורג במקום ה-20 בעולם בעל מד כושר 2733
אניש גירי – הולנדי, המדורג במקום ה-22 בעולם בעל מד כושר 2731.
ולדימיר פדוסייב  – רוסי המדורג במקום ה-26 בעולם בעל מד כושר 2717
פנטלה האריקרישנה - הודי, המדורג במקום ה-36 בעולם עם 2695 נקודות.
יורדן ואן פורייסט – הולנדי המדורג במקום ה-46 בעולם, בעל מד כושר 2680.
אלכסיי סאראנה (אנ') – רוסי המדורג במקום ה-47 בעולם בעל מד כושר 2677
מקס וארמרדם (אנ') – הולנדי המדורג במקום ה-82 בעולם בעל מד כושר 2646
ליאון לוק מנדונקה (אנ') – הודי המדורג במקום ה-95 בעולם בעל מד כושר 2639
תוצאות התחרות הראשית

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | מד כושר | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | סה"כ | TB | SB | TPR |
| פראגנאננדה ראמשבאבו | 2741 |  | ½ | ½ | 1 | 0 | ½ | 1 | 0 | 1 | 1 | ½ | 1 | 1 | ½ | ½8 | 2 | 52.75 | 2834 |
| גוקש דומרזו | 2777 | ½ |  | ½ | ½ | 1 | ½ | 1 | 1 | ½ | 0 | ½ | ½ | 1 | 1 | ½8 | 1 | 53 | 2832 |
| נודירבק אבדוסאטורוב | 2768 | ½ | ½ |  | ½ | ½ | ½ | ½ | ½ | ½ | 0 | 1 | 1 | 1 | 1 | 8 |  | 49 | 2809 |
| ולדימיר פדוסייב | 2717 | 0 | ½ | ½ |  | ½ | ½ | 1 | 1 | 1 | 1 | ½ | 0 | 0 | 1 | ½7 |  | 46.5 | 2783 |
| אניש גירי | 2731 | 1 | 0 | ½ | ½ |  | ½ | ½ | ½ | ½ | ½ | ½ | ½ | ½ | 1 | 7 |  | 44.25 | 2754 |
| ויי יי | 2751 | ½ | ½ | ½ | ½ | ½ |  | ½ | ½ | ½ | ½ | ½ | ½ | ½ | 1 | 7 |  | 44.25 | 2753 |
| פנטלה האריקרישנה | 2695 | 0 | 0 | ½ | 0 | ½ | ½ |  | ½ | ½ | 1 | ½ | 1 | ½ | 1 | ½6 |  | 37.75 | 2728 |
| וינצנט קיימר | 2733 | 1 | 0 | ½ | 0 | ½ | ½ | ½ |  | 0 | ½ | ½ | ½ | 1 | ½ | 6 |  | 38.25 | 2696 |
| פביאנו קרואנה | 2803 | 0 | ½ | ½ | 0 | ½ | ½ | ½ | 1 |  | ½ | 1 | ½ | ½ | 0 | 6 |  | 38 | 2691 |
| ארג'ון אריגאיסי | 2801 | 0 | 1 | 1 | 0 | ½ | ½ | 0 | ½ | ½ |  | ½ | ½ | ½ | 0 | ½5 |  | 37.5 | 2663 |
| יורדן ואן פורייסט | 2680 | ½ | ½ | 0 | ½ | ½ | ½ | ½ | ½ | 0 | ½ |  | ½ | ½ | ½ | ½5 |  | 35.75 | 2672 |
| אלכסיי סאראנה | 2677 | 0 | ½ | 0 | 1 | ½ | ½ | 0 | ½ | ½ | ½ | ½ |  | ½ | ½ | ½5 |  | 35 | 2672 |
| ליאון לוק מנדונקה | 2639 | 0 | 0 | 0 | 1 | ½ | ½ | ½ | 0 | ½ | ½ | ½ | ½ |  | ½ | 5 |  | 31.25 | 2645 |
| מקס וארמרדם | 2646 | ½ | 0 | 0 | 0 | 0 | 0 | 0 | ½ | 1 | 1 | ½ | ½ | ½ |  | ½4 |  | 26.75 | 2622 |
תוצאות משחקי הפלייאוף

| 0 | 1 | 2 | 3 | 4 |
| --- | --- | --- | --- | --- |
|  | 1 | 2 | 3 | סך הכל |
| פראגנאננדה ראמשבאבו | 0 | 1 | 1 | 2 |
| גוקש דומרזו | 1 | 0 | 0 | 1 |
משחקי התחרות הראשית > סיבוב ראשון

Gukesh starts with a very fortunate win against Giri in Round 1 of Tata Steel Masters 2025 תיאור הסיבוב הראשון באתר theweekinchess
במשחקו הראשון כאלוף העולם, הציפייה הייתה שגוקש דומרזו ישחק בצורה זהירה מול אניש גירי לאחר טיסה ממושכת בלילה ולאחר שנחת רק שעות ספורות לפני תחילת המשחק. במקום זאת הוא הקריב רץ כדי לסבך את העמדה לאחר שהפתיחה הובילה לעמדה שלא היה מוכן אליה. גירי מצא מספר מהלכים מדויקים והגיע לעמדה זכויה, אך החמיץ את המסע היחיד שזוכה במסע ה-35 עקב דוחק זמן הדדי והפסיד את המשחק. פנטלה האריקרישנה החליף את המלכה שלו בשני צריחים ושיפר את עמדתו בהדרגה כדי בסופו של דבר לנצח את ארג'ון אריגאיסי ב-63 מהלכים. וינצנט קיימר חמק מעמדה אבודה מול ליאון לוק מנדונקה כאשר יריבו טעה בהתקפת מט. נודירבק אבדוסאטורוב השאיר את מלכתו מותקפת במשך ארבעה מסעים מול פראגנאננדה ראמשבאבו והשיג יתרון משמעותי, אבל לא הצליח להמיר את היתרון.
משחקי התחרות הראשית > סיבוב ראשון > משחקים מוסברים

[Event "Masters"]
[Site "Wijk aan Zee, NL"]
[Date "2025.01.18"]
[Round "1"]
[White "Warmerdam, Max"]
[Black "Sarana, Alexey"]
[Result "1/2-1/2"]
[Board "7"]
[WhiteFideId "1048104"]
[BlackFideId "24133795"]
[WhiteTitle "GM"]
[BlackTitle "GM"]
[WhiteElo "2646"]
[BlackElo "2677"]
[WhiteTeam "NED"]
[BlackTeam "SRB"]
[WhiteClock "0:20:24"]
[BlackClock "0:34:28"]
[Variant "Standard"]
1. Nf3 {[%clk 1:40:56]} d5 {[%clk 1:40:48]} 2. g3 {[%clk 1:41:20]} c6 {[%clk 1:40:55]} 3. Bg2 {[%clk 1:41:40]} Bf5 {[%clk 1:40:47]} 4. c4 {[%clk 1:40:45]} dxc4 {[%clk 1:41:01]} 5. Na3 {[%clk 1:33:45]} e5 {[%clk 1:39:44]} 6. Nc2 {[%clk 1:22:06]} e4 {[%clk 1:24:29]} 7. Nh4 {[%clk 1:12:59]} Be6 {[%clk 1:18:16]} 8. Bxe4 {[%clk 1:07:40]} Nf6 {[%clk 1:15:44]} 9. Bg2 {[%clk 1:07:08]} Bc5 {[%clk 1:15:49]} 10. O-O {[%clk 1:01:47]} O-O {[%clk 1:12:56]} 11. Ne3 {[%clk 0:57:56]} Na6 {[%clk 1:07:39]} 12. b3 {[%clk 0:52:03]} Bd4 {[%clk 0:55:21]} 13. Rb1 {[%clk 0:50:07]} cxb3 {[%clk 0:55:10]} 14. axb3 {[%clk 0:50:20]} Nb4 {[%clk 0:52:45]} 15. Nef5 {[%clk 0:43:11]} Bb6 {[%clk 0:50:12]} 16. Bb2 {[%clk 0:37:55]} g6 {[%clk 0:46:07]} 17. Ne3 {[%clk 0:29:32]} Bd4 {[%clk 0:43:30]} 18. Qc1 {[%clk 0:29:08]} a5 {[%clk 0:40:05]} 19. Nf3 {[%clk 0:26:06]} Bxb2 {[%clk 0:40:13]} 20. Qxb2 {[%clk 0:26:27]} Re8 {[%clk 0:39:09]} 21. Rfc1 {[%clk 0:25:34]} Ng4 {[%clk 0:31:55]} 22. Nc4 {[%clk 0:19:18]} Qe7 {[%clk 0:23:17]} 23. d3 {[%clk 0:18:06]} Bd5 {[%clk 0:18:40]} 24. h3 {[%clk 0:12:36]} Nf6 {[%clk 0:15:29]} 25. Ne3 {[%clk 0:12:08]} Rad8 {[%clk 0:14:33]} 26. Ra1 {[%clk 0:04:07]} b6 {[%clk 0:14:26]} 27. d4 {[%clk 0:04:09]} h5 {[%clk 0:06:48]} 28. Nxd5 {[%clk 0:04:06]} cxd5 {[%clk 0:07:10]} 29. Ne5 {[%clk 0:04:13]} Rc8 {[%clk 0:07:30]} 30. Qd2 {[%clk 0:02:56]} Kg7 {[%clk 0:06:39]} 31. Rc3 {[%clk 0:01:51]} Nd7 {[%clk 0:03:47]} 32. Nxd7 {[%clk 0:00:51]} Rxc3 {[%clk 0:03:34]} 33. Qxc3 {[%clk 0:01:20]} Qxd7 {[%clk 0:04:00]} 34. Qd2 {[%clk 0:01:31]} Rc8 {[%clk 0:02:31]} 35. Rc1 {[%clk 0:01:54]} Rc6 {[%clk 0:02:06]} 36. Rc3 {[%clk 0:00:53]} Qc7 {[%clk 0:01:32]} 37. Rxc6 {[%clk 0:01:18]} Qxc6 {[%clk 0:02:01]} 38. e3 {[%clk 0:01:06]} Kf6 {[%clk 0:00:54]} 39. Qd1 {[%clk 0:01:06]} Qc3 {[%clk 0:00:42]} 40. Bf1 {[%clk 0:00:40]} Qc2 {[%clk 0:00:37]} 41. Qf3+ {[%clk 0:49:25]} Qf5 {[%clk 0:49:00]} 42. Qe2 {[%clk 0:42:39]} Qd7 {[%clk 0:47:57]} 43. Qf3+ {[%clk 0:36:56]} Qf5 {[%clk 0:47:24]} 44. Qe2 {[%clk 0:37:11]} Qe6 {[%clk 0:45:43]} 45. Qf3+ {[%clk 0:36:30]} Ke7 {[%clk 0:46:06]} 46. g4 {[%clk 0:35:16]} hxg4 {[%clk 0:45:05]} 47. hxg4 {[%clk 0:35:42]} Kf8 {[%clk 0:38:09]} 48. Qf4 {[%clk 0:26:03]} Na2 {[%clk 0:36:49]} 49. Bg2 {[%clk 0:21:40]} Kg7 {[%clk 0:36:12]} 50. Qc7 {[%clk 0:20:51]} Nb4 {[%clk 0:34:33]} 51. Bf3 {[%clk 0:20:24]} Nd3 {[%clk 0:34:28]} 1/2-1/2
משחקי התחרות הראשית > סיבוב שני

נודירבק אבדוסאטורוב שיחק חידוש במסע השישי בהסתעפות המתקדמת של הפתיחה הצרפתית נגד ליאון לוק מנדונקה, וניצח בהתקפה מכרעת באגף המלכה ב-31 מהלכים. פנטלה האריקרישנה שיחק בשאפתנות נגד פראגנאננדה ראמשבאבו, אבל נאלץ להגן על סיום עם רגלי פחות. שני השחקנים העריכו באופן שגוי את חילופי הצריח שהיו מובילים לתיקו, ופראגנאננדה ניצח לאחר שהאריקרישנה נמנע מחילופי הצריח מספר פעמים. יורדן ואן פורייסט בחר במערך נדיר מול פתיחת לונדון שבה נקט פביאנו קרואנה וקיבל יתרון קטן, אבל מאוחר יותר טעה והפסיד את המשחק. גוקש דומרזו התגונן באופן מדויק כדי לחלץ תיקו מול ולדימיר פדוסייב. לארג'ון אריגאיסי היו סיכויים לניצחון מול אניש גירי, אך נאלץ להסתפק בסופו של דבר בתיקו.
משחקי התחרות הראשית > סיבוב שלישי

Praggnanandhaa and Abdusattorov share lead in the Tata Steel Masters after three rounds, תיאור המשחקים בסיבוב השלישי, theweekinchess
ארג'ון אריגאיסי התגונן באופן פסיבי מדי ונוצח על ידי פראגנאננדה ראמשבאבו, שהשיג את הניצחון השני שלו. נודירבק אבדוסאטורוב זכה טקטית ברגלי מול מקס וארמרדם, שהתגונן בצורה נמרצת אך בסופו של דבר הפסיד במשחק. גוקש דומרזו הגיע לעמדה עדיפה במעט מול פביאנו קרואנה, אבל לא ראה דרך לשפר את עמדתו והסתפק בתיקו. ויי יי הופתע בפתיחה שבה נקט וינצנט קיימר, אך זה לא הצליח לנצל טעות של יריבו.